stanford-oval/wikipedia huggingface dataset:
OpenStreetMap
יצירת המפות > טכניקה

נתוני המפה הראשוניים ניבנו כולם על ידי מתנדבים שביצעו סקירות קרקע שיטתיות בעזרת יחידת GPS ניידת ומחברת או רשמקול. אחר כך, הוכנס המידע שנאסף לבסיס הנתונים של OpenStreetMap בעזרת מחשב.
לאחרונה, זמינותם של תצלומי אוויר ומידע אחר ממקורות מסחריים וממשלתיים האיצה את העבודה, ואיפשרה איסוף מדויק יותר של מידע לגבי שימוש בשטחים (יער, אזור מסחרי, חווה חקלאית וכו').
כאשר בסיס נתונים גדול נהיה זמין לשימוש על ידי OpenStreetMap, מטפל בו צוות טכני, שדואג להמרה וליבוא של בסיס הנתונים הזר לתוך בסיס הנתונים של OpenStreetMap.
יצירת המפות > סקירות קרקע

סקירות קרקע מבוצעות על ידי מתנדב בהליכה, רכיבה על אופניים או ברכב. עבור מתנדבים רבים השיטה המועדפת למיפוי אזורים עירוניים היא אופניים, מכשיר GPS נייד ושילוב כלשהו של מחברת, רשמקול, מצלמה ותשאול של עוברי אורח.
לאחר מכן, מוזן המידע שנאסף לבסיס הנתונים. תורמים אדוקים יותר, ממפים באופן שיטתי ערים או עיירות שלמות לאורך תקופה מסוימת. מסיבות מיפוי מאורגנות כדי להפגיש מספר ממפים ולמפות יחדיו אזור מסוים במשך הערב, ולעיתים אף במשך שבוע שלם, כדי למפות באופן אינטנסיבי אזור מסוים.
בנוסף לסקירות אלו, כמות גדולה של עריכות קטנות יותר נעשית על ידי תורמים שונים (משתמשים רשומים), כדי לתקן שגיאות ולהוסיף מידע נוסף.
יצירת המפות > מקורות מידע ממשלתיים

סוכנויות ממשל אחדות פרסמו נתונים רשמיים המותרים לשימוש לפי רישיון מתאים. חלק נכבד ממידע זה הגיע מארצות הברית, שם הממשל הפדרלי מחויב בדרך כלל לאפשר נגישות של הציבור אל המידע.
Landsat 7 - צילומי לוויין
Prototype Global Shorelines - או: PGS
TIGER - מידע של ארצות הברית
בנוסף, רשויות שונות פרסמו תחת רישיון מתאים תצלומי אוויר מקומיים מפורטים והם זמינים דרך OpenAerialMap.
רשות המיפוי הלאומית של בריטניה (Ordinance Survey) היא, באופן חוקי, "Trading Fund", גוף ממשלתי שלפחות מחצית מהכנסותיו צריכות להיות ממכירת טובין או שירותים, וככזו היא נדרשת להרוויח כסף ממכירת המידע שברשותה ואינה פתוחה לאפשרות של תרומת המידע הזה למיזם. אולם בזמנים אלה נעשית הערכה מחדש של האפשרות לשנות את המבנה הארגוני כדי לעשות את המידע שלו לזמין יותר. ב-2006 פתח עיתון הגארדיאן בקמפיין 'שחררו את המידע שלנו' כדי לטעון בעד שחרור מידע ממשלתי כולל נתוני מיפוי.
מפות ישנות שכבר אינן מוגנות בזכויות יוצרים, יכולות להוות מקור טוב למידע על מאפיינים שלא משתנים תכופות. תקופת ההגנה משתנה, אבל בבריטניה זכויות היוצרים של הכתר פגות לאחר 50 שנה, ולכן אין מניעה חוקית לשימוש במפות של רשות המיפוי הבריטית עד לשנות ה-50 של המאה ה-20. סדרה שלמה של מפות 1 אינץ'/מייל משנות ה-40 המאוחרות ושנות ה-50 המוקדמות נאספה, נסרקה, וזמינה באינטרנט כבסיס לתרומות.
יצירת המפות > מקורות מידע מסחריים

חברות מסחריות אחדות תרמו נתונים למיזם לפי רישיון מתאים. במיוחד, Automotive Navigation Data (AND) שסיפקה נתונים מלאים עבור הולנד, ופרטים עבור דרכים ראשיות בסין ובהודו.
Yahoo!
אישרה ש-OpenStreetMap רשאי להשתמש באוסף תצלומי האוויר האנכיים שלהם, ואוסף זה זמין כעת לשימוש ישירות מתוך תוכנות העריכה, כתמונות רקע.
תורמים רשאים ליצור מידע מפות וקטורי כיצירה נגזרת המשוחררת לפי רישיון חופשי ופתוח.
רישוי > בסיס הנתונים של OpenStreetMap

מידע של OpenStreetMap מפורסם ברישיון Open Database License. הרישיון המקורי היה "קריאטיב קומונס - שיתוף ברישיון זהה 2.0" אולם מכיוון שהרישיון נתפס כרישיון שלא מתאים למאגר מידע של מפות החליטו אנשי המיזם לשנות את הרישיון, וב־12 בספטמבר 2012 הופסק סופית לחלוטין השימוש ברישיון הקודם.
רישוי > נתוני הקלט

כל הנתונים שהוכנסו למיזם צריכים להיות זמינים לפי רישיון תואם לרישיון "קריאטיב קומונס - שיתוף ברישיון זהה". אלו יכולים להיות נתונים שתקופת הגנת זכויות היוצרים שלהם הסתיימה, נתונים הנמצאים בנחלת הכלל, ונתונים ברישיון אחר. כל התורמים חייבים להירשם למיזם ולהסכים לספק נתונים ברישיון "קריאטיב קומונס - שיתוף ברישיון זהה 2.0", או לוודא שהנתונים זמינים לפי רישיון אחר מתאים. הדבר דורש יותר ויותר בחינת רישיונות ממשלתיים לנתוני מפות, כדי לקבוע אם הם תואמים. מידע לא מורשה הוא חמור במיוחד עבור מפה, היות שהדרך היחידה להוכיח שאין נתונים שהגיעו ממקור לא מורשה תהיה להחזיר את כל האזור הנתון למחלוקת למה שהיה לפני שהוספו הנתונים הלא מורשים.
חלק מהתורמים בחרו לשחרר את תרומותיהם לנחלת הכלל.
רישוי > תוכנה

תוכנה מתאימה לצורך היצירה וההצגה של OpenStreetMap זמינה ממיזמים שונים, וכל אחת מהן יכולה להיות תחת רישיון אחר. תוכנות הליבה לניהול בסיס הנתונים, ממשק השתמש וה-API זמינות לפי הרישיון הציבורי הכללי של גנו.
שימוש

המידע של OpenStreetMap זמין דרך מספר הולך וגדל של אתרים בפורמט שונה.
שימוש > מפות כתמונה

ניתן למצוא מפות מקוונות על בסיס נתוני OSM, הן מפות כלליות והן מפות המיועדות לשימוש ייחודי:
OpenStreetMap כללי, רוכבי אופניים, חיפוש שגיאות במפה (כל העולם)
FreeMap הולכי רגל (חלקים של בריטניה)
OpenCycleMap רוכבי אופניים (כל העולם)
OpenRouteService ניווט (גרמניה)
OpenPisteMap סקי (אתרים אחדים באירופה וארצות הברית)
CloudMade כללי, טלפונים ניידים (כל העולם)
OSM Mapper חיפוש שגיאות בנתוני המפה על ידי Ito World Ltd
OpenRailwayMap מסילות רכבת (כל העולם)
שימוש > נתוני המפה

נתוני המפה זמינים להורדה במגוון של פורמטים ועבור אזורים גאוגרפיים שונים:
OpenStreetMap - osm
CloudMade - osm, garmin
Geofabrik - osm, esri
שימוש > משתמשים

Yahoo התחילה להשתמש במידע של OpenStreetMap בשירות התמונות שלה, פליקר, עבור ערים שונות ברחבי העולם, ביניהן בגדאד, בייג'ינג, קאבול, סידני וטוקיו..
הרשת החברתית foursquare הודיעה בפברואר 2012 על מעבר לשימוש בנתוני מיפוי מ־OpenStreetMap בעקבות שינוי במדיניות השימוש של שרות גוגל מפות. החברה משתמשת בנתונים דרך שרות צד ג', MapBox Streets.
לפי בדיקת מפתחי OpenStreetMap, ממרץ 2012, תוכנת iPhoto של אפל מערכות אייפון ו־אייפד משתמשת בנתונים (ישנים במקצת, מאפריל 2010) של OpenStreetMap. בניגוד למתחייב מדרישות הרישיון, אין שום הצהרה על כך מצד אפל.
אפליקציית הניווט הישראלית Moovit עושה שימוש במפות OpenStreetMap.
תוכנה > ציור והצגה של מפות

ממשק מפת slippy map מקוונת מבוססת OpenLayers בסגנון Ajax, המציג קטעי מפות (קובצי תמונה קטנים) שהוכנו על ידי:
Mapnik — תוכנת קוד פתוח בשפת C++ לציור מפות ממידע מבסיס הנתונים של OSM.
Osmarender — גיליון סגנון XSLT ליצירת תמונת SVG מנתוני OSM. נמצא בשימוש כחלק ממערכת ציור המפות המבוזרת Tiles@home עבור אתר OSM הראשי.
עבור המחשב האישי
Marble —
Kosmos —
OSMMap —
tangoGPS —
Prune -
הצגה על מכשיר GPS נייד
הצגה על טלפון נייד
תוכנה > איסוף נתוני מיפוי

GPSBabel — ממיר בין סוגים שונים של קובצי רישום מסלול
AFTrack — סימביאן 60v3 לטלפונים ניידים של נוקיה. תוכנה למעקב חי וניתוב. החל מגרסה 1.03.
MyMotion — תוכנת מעקב לסביבת חלונות CE
תוכנה > עריכת נתוני המפה

Potlatch — עורך אדובי פלאש (Adobe Flash) לשימוש ישירות מהדפדפן.
JOSM — עורך JAVA
Merkaartor — עורך Qt
תוכנה > ניתוב

Gosmore
Pyroute
OpenRouteService
מבני נתוני המפה

OpenStreetMap משתמשת במבנה של גרף טופולוגי שבו המרכיבים הבאים:
צומת (node) היא נקודה בעלת מיקום גאוגרפי המצוין בקואורדינטות.
דרך (way) היא סדרה של צמתים, המייצגת עצמים קוויים (כמו כביש, נחל וקו גבול). אם הדרך סגורה, היא יכולה לייצג גם מצולע (כמו מאגר מים או שטח של שדה תעופה).
יחס (relation) הוא קבוצה של צמתים, דרכים ויחסים אחרים.
עד לגרסה 0.4 של הפרוטוקול, היה בשימוש גם אלמנט ביניים בין צומת לבין דרך שנקרא קטע.
מבני נתוני המפה > תגיות

לכל צומת, דרך ויחס ניתן להגדיר אוסף של תגיות. כל תגית בעלת מבנה של זוג "שם=ערך" וניתן לקשר תגית אחת או יותר לכל עצם. אוסף התגיות שמקושרות לעצם מסוים מגדירות את המאפיינים שלו. למשל, על מנת לאפיין צומת כמאפייה, יש ליצור תגית בשם "shop" שערכה הוא "bakery". בצורה דומה, ניתן להוסיף לצומת תגיות נוספות שיכילו מידע לגבי שם המאפייה, שעות פתיחה, נגישות ועוד.
התגיות של עצם קובעות כיצד הוא יראה במפה. לדוגמה, מצולע שמוגדר כשטח חקלאי יראה שונה ממצולע שמוגדר כשטח מגורים. המפרט המדויק שקובע כיצד משפיעות התגיות על מראה כל עצם תלוי בתוכנה שמציירת את המפה על בסיס הנתונים – תוכנות שונות יציירו את אותם העצמים בייצוגים שונים.
המגוון האפשרי של שמות התגיות לא מוגבל באופן טכני. עם זאת, על מנת שתוכנות ידעו לפרש בצורה אוטומטית את התגיות ולבנות מפה שמסתמכת על ערכיהן, קיימת מוסכמה לגבי אופן התיוג של עצמים נפוצים.
הערות שוליים

1 2  RWeait (12 בספטמבר 2012). "OpenStreetMap data license is ODbL v1.0". OSM Foundation. נבדק ב-5 בנובמבר 2012. {{cite web}}:  (עזרה)
↑  History of OpenStreetMap – OpenStreetMap Wiki, wiki.openstreetmap.org
↑  AND donate entire Netherlands to OpenStreetMap | OpenStreetMap Blog
↑  http://www.opengeodata.org/?p=230
↑  geothought: Oxford University using OpenStreetMap data
↑  http://www.systemed.net/blog/legacy/entry080113140415.html
↑  openstreetmap:India
↑  CloudMade » We’re funded!CloudMade
↑  http://www.opengeodata.org/?p=309
↑  http://www.ordnancesurvey.co.uk/oswebsite/media/features/tradingfund.html
↑  OFT welcomes government review of public sector information - The Office of Fair Trading
↑  Free our data: Ordnance Survey challenged to open up | Society | The Guardian
↑  Steve Coast (2006-12-04). "Yahoo! aerial imagery in OSM". OpenGeoData. אורכב מ-המקור ב-2009-03-30. נבדק ב-2008-07-23.
↑  שו"ת משפטיות - ארכיון CC-By-SA מתוך אתר OpenStreetMap
↑  "OpenStreetMap Legal FAQ". Several contributors additionally make their code available under different licences
↑  "OpenStreetMap License". OpenStreetMap software is licensed under the GNU GPL
↑  openstreetmap:WikiProject Piste Maps
↑  "Around the world and back again". blog-flickr.net. נבדק ב-2008-11-07.
↑  "More cities". blog-flickr.net. נבדק ב-2008-11-07.
↑  "Japanese progress in osm. Amazing stuff!".
↑  הכרזה על המעבר של foursquare לשימוש בנתוני המיפוי של OpenStreetMap מתוך הבלוג הרשמי של החברה, 29 בפברואר 2012
↑  ברוכה הבאה אפל! - הכרזה בבלוג של OpenStreetMap על כך שאפל משתמשת בנתוני המיפוי של הקבוצה, 8 במרץ 2012
↑  Tag:shop=bakery – OpenStreetMap Wiki, wiki.openstreetmap.org
| --- | --- |
בקרת זהויות :  NLI: 987007604921605171  PLWABN: 9811332127605606  BnF: cb16993444v (data)  GND: 1067339671  LCCN: n2011027061  NKC: pna2017938689  SUDOC: 259763276  VIAF: 184588430   WorldCat (עם VIAF): 184588430 
הקלטת נתיב GPS
נתוני GPS גולמיים עבור העיירה Hedge End באנגליה.
מפת סוהו בלונדון, באתר OpenStreetMap
כחול

ערך זה עוסק בצבע. אם התכוונתם למשמעות אחרת, ראו .
| --- | --- |

 שלשת הקסא:  #0000FF
 ייצוג RGB:  R=0, G=0, B=255
 ייצוג HSV:  H=240, S=100, V=100
 ייצוג CMYK:  C=100, M=100, Y=0, K=0
 
אריחי קרמיקה כחולים במסגד שייח' לוטפאללה בכיכר מיידאן-י אמאם, אספהאן, איראן
המדונה והילד, ציור של הצייר יאן גוסארט מסביבות שנת 1532. מרים, אם ישו לבושה בכחול, צבע אופייני לבגדיה באמנות
המונוכרום הכחול (IKB 191) שיצר האמן הצרפתי איב קליין, 1962
Blueprint של Walter Reed Army Medical Center (אנ') בוושינגטון
החדר הכחול בבית הלבן
תא טלפון משטרתי (אנ') כחול ברובע בארנט, לונדון
כחול הוא אחד משלושת צבעי היסוד. אורך הגל של האור הכחול הוא הקצר ביותר מבין שלושת צבעי היסוד (בין 450 ל-495 ננומטר) ועם התדירות הגבוהה ביותר מבין שלושת צבעי היסוד (בין 610 ל-670 טרה-הרץ).
שמים בהירים ביום שמשי יהיו כחולים בשל פיזור ריילי של אור השמש. כמות גדולה של מים נראית בצבע כחול, אך לא כן מים כבדים.
אטימולוגיה

המשמעות המודרנית של המילה כחול כתיאור לצבע הדומה לתכלת, "Blue", היא התפתחות מאוחרת, ייתכן שמימי הביניים, ואינה מתארת את המשמעות המקורית – אבקת איפור בגוון שחור; רש"י בפירושו למסכת קידושין כתב: "שחור דומה לכחול". השורש "כחל" גם דומה לשרשי מילים המתארים גוני שחור בשפות שמיות נוספות, בהן השפה האכדית. שורש זה מופיע במקרא פעם אחת בלבד, ופעמים רבות בחז"ל במשמעות של איפור לעיניים: לדוגמה: "כָּחַלְתְּ עֵינַיִךְ וְעָדִית עֶדי" (ספר יחזקאל, פרק כ"ג, פסוק מ'), וכן "לא כחל ולא שרק ולא פירכוס – ויעלת חן". (תלמוד בבלי, מסכת כתובות, דף י"ז).
כחול בטבע

כללית, הצבע הכחול נדיר, יחסית, ביצורים חיים, וכשהוא כן קיים, הוא לרוב לא מושג על ידי פיגמנטים – מולקולות צבע בולעות אור – אלא על ידי צבעוניות מבנית.
השמיים נראים כחולים במשך היום כתוצאה מפיזור ריילי של אור השמש. גוני הכחול של השמיים נעים בין כחול בהיר לתכלת.
הכחוליות היא מערכה של חיידקים החיים בעיקר בים ומבצעים פוטוסינתזה באמצות פיקוציאנין שנותן להן גוון כחול.
הלווייתן הכחול הוא בעל החיים הגדול ביותר שחי אי פעם.
בים, עמלץ כחול וכריש כחול הם בעלי גוון כחול המשמש להסוואה.
לדג-החרב יש אישון בצבע כחול-תכלת, וגוון גבו כחול-כסוף.
הצבע הכחול נפוץ יחסית בקרב העופות כאשר הבולטים שבהם הם הטווס המצוי, הכחל המצוי (ומיני כחל אחרים), ארה כחולה-צהובה, ארת ענק יקינתונית, זהריר הכף ועורבני כחול.
הצבע הכחול נדיר, יחסית, בפרחים. בארץ ישראל הפרחים הכחולים הבולטים הם תורמוס ההרים, כלנית מצויה, מרגנית השדה, אלקנת הצבעים, לשון-שור מגובבת, לשון-פר סמורה, דרדר כחול, יקינתון מזרחי ומספר מיני אירוסים. גוני הכחול של הפרחים נעים בין תכלת לכחול עמוק וסגול.
כחול הוא צבעה של אבן החן לאפיס לאזולי, אשר שימשה להפקת צבע לציור, שנשמר בנצרות לבגדי מרים הבתולה.
מרגנית השדה בפריחה כחולה
תורמוס ההרים באוניברסיטת תל אביב, בגוון כחול עז
פרט כחול של נחושתית הוורדים
כחל מצוי – נוצותיו בולטות בצבעי כחול ותכלת
טווס מצוי – פלג גופו העליון הוא בצבע כחול מתכתי, תוצאה של צבעוניות מבנית
עמלץ כחול
שימושים ומשמעויות סמליות

כחול נחשב (בטעות) לאחד הצבעים הלאומיים של ישראל בעקבות זיהוי מוטעה של צבע התכלת הכהה בדגל ישראל ככחול. בשל כך השתרש הביטוי כחול-לבן במשמעות "ישראלי" ובפרט הביטוי "תוצרת כחול-לבן" כשם נרדף לתוצרת הארץ.
כחול, אדום ולבן הם הצבעים הלאומיים של ארצות הברית, הממלכה המאוחדת וצרפת, כצבעי דגליהם.
ברוב מדינות העולם, מדי המשטרה הם בצבע כחול או תכלת. בישראל, שבה לצד משטרת ישראל פועל גם משמר הגבול שלו מדים בצבע ירוק-זית, המשטרה הרגילה מכונה לעיתים "הכחולה" או "המשטרה הכחולה" (להבדיל ממשמר הגבול).
בצה"ל, חיל האוויר הישראלי ידוע בכינוי "הכחולים" על שם מדי א' של הטייסים שהם בצבע כחול. הצבע הכחול נבחר לסמל את השמיים הכחולים בהם פועל חיל האוויר.
למספר חילות בצה"ל יש כומתות בצבעים וגוונים שונים של כחול, תכלת וטורקיז.
כחול מזוהה כצבע המים אף על פי שהמים הם נוזל שקוף מכיוון שכחול הוא צבעם של הים ומקווי מים אחרים שבהם משתקפים השמיים.
בפוליטיקה מזוהה הצבע הכחול עם השמרנות ומפלגות שמרניות, כמו הליכוד והמפלגה השמרנית
כדור הארץ נקרא גם "כוכב הלכת הכחול" בשל היותו כוכב הלכת היחיד במערכת השמש שיש בו מקווי מים (נוזליים), שצבעם נראה בכדור הארץ ככחול.
"דם כחול" הוא כינוי לבן האצולה. ביטוי זה נובע מהעובדה שבעבר האצילים האירופים לא נהגו להיחשף לשמש ועל כן ניתן היה לראות את ורידיהם דרך עורם הלבן. מכיוון שכלי דם לא מחומצנים נראים כחולים דרך העור, האמינו בני המעמדות הנמוכים, שהיו שזופים ושחומים יותר, כי דמם של האצילים כחול. סיבה נוספת לכך היא שמשפחות המלוכה באירופה, שהיו מתחתנות בינן לבין עצמן, סבלו ממחלה גנטית בשם "המופיליה" הפוגעת בקרישת הדם.
"סרט כחול" הוא סרט פורנוגרפי, ו"ראש כחול" הוא כינוי לאדם החושב מחשבות זימה.
"ענק כחול" (blue giant) הוא סוג של כוכב.
"הענק הכחול" (Big Blue) הוא כינוי לחברת IBM, בשל הלוגו הכחול הגדול שלה.
"הציפור הכחולה" – מיתוס שקיים במספר תרבויות על כך שהאושר נמצא קרוב לבית ואין צורך לצאת להרפתקה על מנת למצאו. למשל במחזה "הציפור הכחולה"
"צווארון כחול" הוא כינוי לפועלי הייצור, להבדיל מ"צווארון לבן" – מהנדסים ומנהלים.
נייר לקמוס כחול הוא אינדיקטור לחומצה: כאשר משתנה צבעו לאדום זוהי עדות לנוכחות חומצה. גם ברומותימול כחול מצביע על נוכחות חומצה.
במקומות מסוימים באגן הים התיכון מיוחסת לצבע הכחול יכולת להגן מפני עין הרע ומשום כך נהוג לענוד חרוזים, או חמסות כחולים, או בצבעי טורקיז.
הצבע הכחול בחלונות הוויטראז' של קתדרלת שארטר הגותית הוא בעל גוון ייחודי הנקרא "כחול שארטר", ועד היום לא פוענחה הנוסחה הכימית שבאמצעותה ייצרו האומנים של שארטר גוון זה.
צבע המאכל כחול בוהק FCF
שימושים ומשמעויות סמליות > בספורט

רבות מקבוצות מכבי הן בעלות מדים כחולים: מכבי פתח תקווה, מכבי עירוני רעננה, מכבי יפו ועוד. אצל רבות מקבוצות מכבי האחרות הכחול הוא הצבע המשני שלהן, כגון: מכבי תל אביב, מכבי הרצליה, מכבי ראשון לציון, מכבי אום אל-פחם שצבען הראשי הוא צהוב, ועוד. גם צבעה של קבוצת הכדורגל האנגלית צ'לסי הוא כחול ולכן הקבוצה ידועה בכינוי "הבלוז" (הכחולים).
הערות שוליים

↑  תלמוד בבלי, מסכת קידושין, דף י"ב, עמוד א'.
1 2  ynet, נדירים בטבע: בעלי חיים כחולים, באתר ynet, 14 במאי 2024.
| צבעים וייצוגם במחשב |
| --- | --- | --- |
| גוני אפור | לבן • כסף • אפור • שחור |  |
| צבעי היסוד ב-RGB | אדום • ירוק • כחול |  |
| צבעים שניוניים | ציאן • צהוב • מג'נטה |  |
| צבעים שלישוניים | כתום • תרוג • ירוק אביב • תכלת • סגול • ורוד שושנה |  |
| פיגמנטי צביעה | אוכרה • ספיה • כחול פרוסי • וירידיאן • אולטראמרין |  |
| שונות | אינדיגו • ענבר • חום • זהב • נחושת • ארגמן • ורוד • שני • בורדו • בורגונדי • בז' • חאקי • טורקיז • ערמון • פנטון 448c • קרדינל • כתום בטיחותי • ירוק זית |  |
| הספקטרום האלקטרומגנטי |
| --- | --- | --- |
| קרינה אלקטרומגנטית | גלי רדיו • גלי מיקרו • תת-אדום • אור נראה • על-סגול • קרני רנטגן • קרני גמא |  |
| אור נראה (צבע) | אדום • כתום • צהוב • ירוק • כחול • סגול |  |
| --- | --- |
בקרת זהויות :  NLI: 987007282676605171  BnF: cb123666171 (data)  GND: 4137963-9  LCCN: sh85015053  NKC: ph122947
I'm So Tired...

"I'm So Tired..." (מעוצב: i'm so tired; בעברית: כל כך נמאס לי...) הוא סינגל שהוקלט על ידי הזמר האמריקאי לאוב והזמר האוסטרלי טרוי סיון. הוא יצא לאור ב-24 בינואר 2019 ובהמשך הוצג כסינגל הראשי באלבום הבכורה של לאוב, How I'm Feeling. השיר הגיע למקום השמיני במצעד הסינגלים הבריטי והפך לשיר הראשון של שני האמנים שמגיע שם לעשירייה הראשונה. השיר הגיע גם לחמישייה הראשונה באירלנד, לעשירייה הראשונה בניו זילנד, ול-15 הראשונים באוסטרליה.
רקע

סיון זוכר ש"התחרפן לגמרי" לאחר שהוצגה לו הרצועה על ידי לאוב במהלך פגישת הכתיבה. הרצועה עברה מספר שינויים. בשלב מסוים, הפזמון כלל ארבע פעימות תוף על הרצפה (four-on-the-floor). אף על פי שאותה הגרסה "הרגישה ממש טוב", לדברי סיון, היא גם הרגישה עבורו כמו רמיקס, ואותו רכיב בוטל בסופו של דבר. לאוב היה ממשיך לקרוא לסינגל "דואט מקרי" ומסביר כי "הוא [סיון] פשוט נשמע טוב מדי כששר אותו, כך שלדעתי זה היה פשוט טבעי לעשות את התקליט ביחד".
ביקורת

מגזין רולינג סטון כינה את השיר "חיתוך נמרץ" ש"מזלזל בבלדות חולה אהבה מודרניות כמו "Hurts Like Heaven" של קולדפליי ו"Buzzcut Season" של לורד, עם לאוב וסיון על איך "כל כך נמאס להם משירי אהבה". לייק שץ ממגזין Consequence of Sound כינה אותו "האזנה רעיונית ומפוכחת".
ביקורת > רשימות סוף שנה

"I'm So Tired..." נחשב בעיני מבקרים רבים לאחד השירים הטובים ביותר בשנת 2019.
| פרסום | רשימה | דירוג | מקור |
| --- | --- | --- | --- |
| NPR | שיתופי הפעולה הגדולים ביותר לשנת 2019 | 5 |  |
קליפים

ביוטיוב יש גרסה של טרוי סיון ואחת של לאוב. ההבדל בין שתי הגרסאות הוא שגרסתו של לאוב אורכת 2 שניות יותר מהגרסה של סיון. כמו כן, לאוב הוא זה שנוהג במכונית בגרסת טרוי סיון, ואילו טרוי סיון הוא זה שנוהג במכונית בגרסת לאוב.
סרטון מוזיקה לשיר יצא ב-14 בפברואר 2019, יום האהבה. בסרטון רואים את השניים שרים ונכנסים בין זוג שיוצא לדייט, בזמן שהם עדיין לא מבחינים בהם. בסופו של דבר לאוב טורק את דלת המכונית, מפעיל אזעקה ברכב וזוכה לתשומת ליבם תוך כדי שמתרחק.
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 2× פלטינה | 2,000,000 |
סיכום
| בכל העולם | — | 2,000,000 |
הערות שוליים

↑  לאוב, מייקל פולק, טרוי סיון, ברט מקלפלין
↑  "i'm so tired... - Single by Lauv & Troye Sivan on Apple Music". Apple Music. ארכיון מ-2019-03-29. נבדק ב-28 בינואר 2019. {{cite web}}:  (עזרה)
↑  McIntyre, Hugh. "Troye Sivan, Lauv, Dave And Burna Boy Reach The U.K. Top 10 With New Hit Singles". Forbes (באנגלית). ארכיון מ-2019-04-14. נבדק ב-2019-04-14.
↑  "Lauv & Troye Sivan Explain How They Created 'I'm So Tired', How It Went Down". Billboard. ארכיון מ-2020-02-24. נבדק ב-24 בפברואר 2020. {{cite web}}:  (עזרה)
1 2  Schatz, Lake (24 בינואר 2019). "Troye Sivan and Lauv link up on new song 'i'm so tired...': Stream". Consequence of Sound. ארכיון מ-2020-09-07. נבדק ב-25 בינואר 2019. {{cite web}}:  (עזרה)
↑  Blistein, Jon (24 בינואר 2019). "Lauv, Troye Sivan Are Sick of Love Songs on 'I'm So Tired...'". Rolling Stone. ארכיון מ-2020-04-27. נבדק ב-28 בינואר 2019. {{cite web}}:  (עזרה)
↑  The biggest music collaborations of 2019
↑  Lauv & Troye Sivan – i'm so tired... [Official Audio], ארכיון מ-2021-05-07, נבדק ב-2021-12-18
↑  Lauv & Troye Sivan - i'm so tired... [Official Visualizer], ארכיון מ-2021-11-15, נבדק ב-2021-12-18
↑  Gold & Platinum, RIAA (באנגלית אמריקאית)
| לאוב |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | How I'm Feeling • All 4 Nothing |  |
| אלבומי אוסף | I Met You When I Was 18 (The Playlist) |  |
| מיני-אלבומים | Without You |  |
| סינגלים | "I Like Me Better" • "Easy Love" • "There's No Way" • "I'm So Tired..." • "Drugs & the Internet" • "Sad Forever" • "Fuck, I'm Lonely" • "Feelings" • "Mean It" • "Modern Loneliness" • "Steal the Show" |  |
| השתתפות בסינגלים | "A Different Way" • "Make It Right" • "Slow Grenade" • "Kings & Queens, Pt. 2" |  |
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
| --- | --- |
בקרת זהויות :  MusicBrainz release group: bd966d93-a606-4661-acbc-2902f8305c20
Carrie & Lowell

Carrie & Lowell הוא אלבום האולפן השביעי של המוזיקאי האמריקאי סופיאן סטיבנס. האלבום יצא לאור ב-31 במרץ 2015 דרך חברת התקליטים של סטיבנס, Asthmatic Kitty.
רקע

האלבום נקרא על שם קרי, אימו של סטיבנס, שנפטרה בשנת 2012, ואביו החורג, לואל. בשירי האלבום ניתן לשמוע את האבל של סטיבנס על מות אמו, שעזבה את המשפחה כשסטיבנס היה צעיר, כפי שמציין בשיר "Should Have Known Better". אמו הייתה אלכוהוליסטית וסבלה מדיכאון ומסכיזופרניה, והם נפגשו רק לעיתים רחוקות, כשביקר באורגון, שם התגוררה לאחר שהתחתנה עם לואל.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 90/100
ציוני ביקורות
מקור: ציון
הגרדיאן: 
פיצ'פורק: 9.3/10
רולינג סטון: 
אנטרטיינמנט ויקלי: A-
Spin: 8/10
NME: 9/10
האלבום זכה לביקורות נלהבות עם הוצאתו. ב-Metacritic קיבל האלבום ציון ממוצע של 90 מתוך 100, בהסתמך על 40 ביקורות. מייקל האן מהגרדיאן נתן לאלבום חמישה כוכבים מתוך חמישה, ואמר כי "Carrie & Lowell הוא תענוג מכל בחינה, ללא ספק הוא אחד מאלבומי השנה". ברנדון סטוסיי כתב בביקורתו באתר פיצ'פורק כי "האלבום החדש של סופיאן סטיבנס, Carrie & Lowell, הוא הטוב ביותר שלו", ונתן לאלבום ציון של 9.3 מתוך 10. מבקר המוזיקה והיוטיובר אנתוני פנטנו נתן לאלבום ציון של 7/10.
רשימת רצועות

כל השירים נכתבו והולחנו על ידי סופיאן סטיבנס.
| מס' | שם | משך |
| --- | --- | --- |
| 1. | Death with Dignity  | 3:59 |
| 2. | Should Have Known Better  | 5:07 |
| 3. | All of Me Wants All of You  | 3:41 |
| 4. | Drawn to the Blood  | 3:18 |
| 5. | Eugene  | 2:26 |
| 6. | Fourth of July  | 4:39 |
| 7. | The Only Thing  | 4:44 |
| 8. | Carrie & Lowell  | 3:14 |
| 9. | John My Beloved  | 5:04 |
| 10. | No Shade in the Shadow of the Cross  | 2:40 |
| 11. | Blue Bucket of Gold  | 4:43 |
| משך כולל: | משך כולל: | 44:35 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 68 |
|  אוסטרליה | מצעד האלבומים האוסטרלי | 11 |
|  ארצות הברית | בילבורד 200 | 10 |
|  גרמניה | GfK – טופ 100 | 51 |
|  הולנד | מצעד 100 האלבומים ההולנדיים | 6 |
|  הממלכה המאוחדת | מצעד האלבומים הבריטי | 6 |
|  ולוניה | אולטראטופ 40 | 33 |
|  ניו זילנד | המצעד הניו זילנדי הרשמי | 27 |
|  פלנדריה | אולטראטופ 50 | 10 |
|  צרפת | SNEP | 50 |
|  שוודיה | סוורייטופליסטן | 27 |
|  שווייץ | המצעד השווייצרי | 29 |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 500,000 |
הערות שוליים

↑  קליה מור, ‏אמו של סופיאן סטיבנס נטשה אותו, והוא הגיב באלבום קורע לב, באתר ‏מאקו‏, 29 במרץ 2015
1 2  Carrie & Lowell באתר Metacritic
1 2  Sufjan Stevens: Carrie & Lowell review – a delight in every way, and an album of the year, פורסם באתר הגרדיאן ב-26 במרץ 2015
1 2  Sufjan Stevens - Carrie & Lowell, פורסם באתר פיצ'פורק ב-30 במרץ 2015
↑  מידע על Carrie & Lowell, באתר המצעד האוסטרי, ארכיון
↑  מידע על Carrie & Lowell, באתר המצעד הגרמני
↑  מידע על Carrie & Lowell, באתר המצעד של ניו זילנד
↑  מידע על Carrie & Lowell, באתר המצעד הצרפתי, ארכיון
↑  מידע על Carrie & Lowell, באתר המצעד השוודי
↑  Gold & Platinum, RIAA (באנגלית אמריקאית)
| --- | --- |
בקרת זהויות :  MusicBrainz release group: 21666540-83c8-4c54-9be1-0363a0848f33
All for Us

"All for Us" הוא שיר של הזמר האנגלי לאברינת' והזמרת האמריקאית זנדאיה, שיצא כסינגל מתוך האלבום של לאברינת', Imagination & the Misfit Kid ב-30 ביוני 2019 דרך סייקו מיוזיק. השיר הופיע בדרמת הנעורים האמריקאית "אופוריה", שם הופיע בפסקול העונה הראשונה וזיכה את לאברינת' בפרס אמי לבידור בפריים-טיים על מוזיקה ומילים מקוריות יוצאות מן הכלל.